|  |  |  |
| --- | --- | --- |
|  | Centrum sociálnych služieb Kamence | MET 09  Výtlačok 01 |
| **Dokument postupu k riešeniu udalosti výskytu Koronavírusu** |

**Postup k riešeniu udalosti výskytu Koronavírusu**

|  |  |  |  |
| --- | --- | --- | --- |
| Verzia | 01 | Platná od | 11.03.2020 |
| Revízia | - | Platná od | - |
| Počet výtlačkov | 04 | Registratúrna značka | AG\_MET 09 |
| Výtlačok | 01 |  |  |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno | PhDr. Mária Kovaľová | Mgr. Anna Kocifajová | Mgr. Denisa Smreková |
| Funkcia | Poradca pre kvalitu | Manažér kvality CSS Kamence | Riaditeľka CSS Kamence |
| Dátum | 11.03.2020 | 11.03.2020 | 11.03.2020 |
| Podpis |  |  |  |

**OBSAH**

1 Cieľ 3

2 Priebeh činností 3

2.1 Prvá fáza/čas 3

2.2 Druhá fáza/čas 3

2.3 Tretia fáza/čas 4

2.4 Štvrtá fáza/čas 5

3 Súvisiace podklady a dokumenty 5

3.1 Formuláre, vzory a tlačivá 5

3.2 Vlastné prílohy 5

3.3 LITERATÚRA 5

4 Infraštruktúra / materiálne zabezpečenie 6

5 Riziká 6

# Cieľ

Cieľom je nariadiť pracovný postup pre odborných zamestnancov na zdravotnom úseku, ktorý zistí podozrenie nákazy PSS koronavírusom a zaškoliť ho do jeho vykonávania.

**Cieľová skupina:** odborní zamestnanci na zdravotnom úseku a prijímateľ sociálnej služby (PSS)

# Priebeh činností

## Prvá fáza/čas

* **Zabezpečenie miestnosti. Zodpovedná: hlavná sestra**

Ako izolačnú miestnosť pri podozrení na koronavírus.

* využijeme izolačnú miestnosť pre PSS pokiaľ obývajú obytnú jednotku dvaja a viac PSS. Pred dvere umiestnime uzatvárateľnú nádobu so zaťahovacím igelitovým vreckom a nádobu s dezinfekčnou tekutinou na ochranné okuliare.
* využijeme obytnú jednotku, ktorú obýva PSS s podozrením na koronavírus. Pred dvere umiestnime uzatvárateľnú nádobu so zaťahovacím igelitovým vreckom a nádobu s dezinfekčnou tekutinou na ochranné okuliare.
* **Príprava materiálu a pracovných pomôcok, úprava prostredia podľa zdravotného stavu klienta (10 min). Zodpovedná: hlavná sestra**

Vyhotoviť balíčky pre prípad podozrenia na infekciu PSS s obsahom: ochranné okuliare, rúška – jednorazové, plátenné, ochranné rukavice, ochranný jednorazový overal + teplomer. Pokyn na prípravu vydáva hlavná sestra – ihneď.

* **Príprava dokumentácie. Zodpovedná: hlavná sestra**

Na nástenku umiestniť a zviditeľniť telefónne číslo RÚVZ – ihneď.

## Druhá fáza/čas

* **Vstup a komunikácia odborného zamestnanca s PSS v domácej izolácii/karanténe:**

Odborný zamestnanec vstupuje do miestnosti PSS iba v ochranných okuliaroch, s rúškom, s ochrannými rukavicami a v ochrannom jednorazovom overale ak PSS nahlási, že sa necíti dobre a sťažuje sa na bolesť svalov, bolesť kĺbov, má sťažené dýchanie, má prejavy nádchy a kašle.

Zamestnanec okamžite odmeria teplotu. Ak zistí že teplota je nad 38° C telefonicky oznámi tento stav všeobecnému lekárovi a postupuje podľa inštrukcie lekára. Ak lekár nariadi karanténu, odborný zamestnanec vykoná opatrenia podľa inštrukcie lekára a zabezpečí miestnosť podľa bodu 2.

* Oznam o karanténe neodkladne ohlási príslušný zamestnanec riaditeľke.
* Následne urobí záznam o mimoriadnej udalosti a o zahájení režimu karantény podá neodkladne informáciu ústne a následne písomne aj všetkým dotknutým zamestnancom v prebiehajúcej a nastupujúcej zmene. Zabezpečí aby bola informácia odovzdávaná ďalšej následnej zmene.
* Na dvere zotavovacej miestnosti pripevní na viditeľnom mieste oznam: „**Miestnosť v karanténe!**“.
* PSS poučí o správaní sa v domácej izolácii a odovzdá mu masku. Viď príloha: **Domáca izolácia**.
* Odborný zamestnanec pravidelne a dôsledne vetrá miestnosť. Do miestnosti vstupuje už iba v ochranných pomôckach. Dôsledne čistí a dezinfikuje predmety prostredia pomocou dezinfekčného prostriedku s obsahom chlóru 500 mg/l vody.
* V zmysle inštrukcie lekára/ky odborný zamestnanec zabezpečí lieky a sleduje základné životné funkcie
* podáva lieky na stlmenie horúčky,
* podáva teplé nápoje
* zabezpečí stravu a prípadne pomáha pri príjme stravy
* starostlivo zaznamenáva požitie liekov a príznaky ochorenia
* Denne monitoruje aj vlastnú teplotu tela.

povzbudzovanie PSS k spolupráci, a dodržiavaní odporučených opatrení a odporúčaní

**Opustenie miestnosti vykonať v** ochranných pomôckach

**Vyzlečenie ochranných pomôcok** vykonať nasledovným postupom:

1. Ochranný overal
2. Ochranné okuliare
3. Ochranná rúška
4. Jednorazové rukavice

Odev pod písmenom „a, c, d“ vhodiť do uzatvárateľnej nádoby s igelitovým vreckom zaťahovacím, odev pod písmenom „b“ do dezinfekčnej nádoby s tekutinou.

Otvoriť nádobu, kde sú vhodené predmety „ a, c, d“ vytiahnuť vrecko, uzavrieť ho a ihneď vyhodiť do odpadových nádob pred budovou.

Ak je rúško plátenné, vhodiť ho k okuliarom. Okuliare nechať dezinfikovať podľa návodu na dezinfekciu, potom umyť pod prúdom teplej vody. Rúško nechať vyprať, vyžehliť v práčovni na Zdravotnom úseku alebo na prízemí.

## Tretia fáza/čas

V prípade, že sa zdravotný stav zhorší počas obdobia domácej izolácie odborný zamestnanec zavolá na RÚVZ , územne príslušnému regionálnemu hygienikovi, alebo lekárovi a postupuje podľa inštrukcií. Koordináciu sledovania pacientov, vrátane vstupných a kontrolných odberov (na diagnostiku COVID-19) a potvrdených prípadov v domácom prostredí usmerňuje príslušný RÚVZ.

## Štvrtá fáza/čas

Podľa inštrukcie RÚVZ alebo KOS ZZS (po ich prípadnej diskusii s RÚVZ) je možné ošetrenie v domácom prostredí (vrátane opakovaného odberu pri prvom negatívnom odbere a dôvodnom podozrení na prítomnosť infekcie COVID-19) alebo koordinovaný transport prostredníctvom KOS ZZS alebo podľa inštrukcie (napr. vlastným osobným automobilom) na príslušné miesto určené na vyšetrenie podozrivých prípadov.

Dohľad nad kontaktmi sa má vykonávať u osôb, ktoré boli vystavené náhodnému kontaktu, nízkej úrovni vystavenia podozrivým osobám alebo potvrdeným pacientom na prítomnosť vírusu, t. j. pri vykonávaní každodenných činností kontrolovať všetky potenciálne príznaky. Podrobnosti sú uvedené v usmernení Hlavného hygienika SR. U týchto kontaktov je potrebné vypísať Formulár hlásenia kontaktov (príloha) a hlásiť na RÚVZ.

Odborný zamestnanec po potvrdení koronavírusu:

* vyžiari germicídnym žiaričom v ochranných okuliaroch, v rúšku, v ochranných rukaviciach, v ochrannom jednorazovom overale miestnosť, kde sa pohyboval/a PSS.
* Vykoná dezinfekciu miestnosti upratovacími prostriedkami podľa odporúčania pri výskyte koronavírusu.

Oznámiť RÚVZ všetky osoby, ktoré boli v kontakte s PSS na príslušnom formulári.

# Súvisiace podklady a dokumenty

Informácie na [www.ruvz.sk](http://www.ruvz.sk)

Letáky: Domáca izolácia, Odporúčania pre verejnosť

Návod na použitie germicídnych žiaričov

## Formuláre, vzory a tlačivá

Záznam o mimoriadnej udalosti.

## Vlastné prílohy

Záznam k výkonom opatrení ku koronavírusu

## LITERATÚRA

Ministerstvo zdravotníctva Slovenskej republiky podľa § 45 ods. 1 písm. c) zákona 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov vydáva štandardný preventívny, diagnostický a terapeutický postup (ŠPDTP): Štandardný postup pre rýchle usmernenia klinického manažmentu detských a dospelých pacientov s novým koronavírusom 2019 (COVID-19) a s pneumóniou.

# Infraštruktúra / materiálne zabezpečenie

Balíček ochranných pomôcok pred Koronavírusom.

# Riziká

Riziko epidémie

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | Manažér kvality | 11.03.2020 |  |
| Originál č. 2 | Riaditeľka CSS Kamence | 11.03.2020 |  |
| Originál č. 3 | Pracovisko Litovelská | 11.03.2020 |  |
| Originál č. 4 | Zdravotný úsek Štúrova | 11.03.2020 |  |